
הנדון: חוות דעת מקצועית במסגרת כוונה להתקשר עם ספק יחיד/ ספק חוץ

הבקשה מסתמכת על תקנה   3(29) לתקנות חובת מכרזים ועל הוראות תכ"ם, "פטור מחובת המכרז", מס'7.8.1 והוראת תכ"ם, "בחינת קיומם של ספקים ומיזמים", מס' 7.8.2.

	תיאור מהות ההתקשרות (רקע ופירוט התכונות של הטובין/השירות/העבודה)

	מדובר בכלי חשוב  לאגף אסטרטגיה ובקרת מדיניות העוסק בין היתר בדוברות הרשות ופעילות תקשורתית, שכן ניטור ידיעות שוטפות על פעילות המשרד או פעילות הקשורה לתחומי המשרד תעזור רבות לעבודתו. 

	חברת יפעת מספקת את כלל התוכן שהוזכר. יתר על כן, חברה זו מחזיקה במוצר ייחודי בשם 'אינפובאזר', באמצעותו הרשות יכולה לקבל דיווחים בזמן אמת, תמלול ואף קישור ישיר לעורך התכנים בהקשר אזכוריה של רשות החשמל בתקשורת. שירות נוסף שאותו מספקת יפעת, הינו ניטור שוטף ברדיו ובטלוויזיה בזמן אמת על איזכורים של רשות החשמל, בכך מאפשרת מעקב וזמן תגובה קצר.

	אגף אסטרטגיה ובקרת מדיניות מבקש לקבל אישור מוועד מכרזים לביצוע תקשורת עם חברת יפעת מידע תקשורתי בע"מ בפטור מכרז, בעילת ספק יחיד בהתאם לתקנה 29(3) לתקנות חובת המכרזים התשנ"ג, לרכישת שירותי מידע תקשורתי. 

	השירותים שנדרשים לרשות החשמל ואגף אסטרטגיה ובקרת מדיניות בפרט:
1. לקט עיתונות בנושא אנרגיה בעלות 1045 ₪ לחודש לא כולל מע"מ.
2. אינפובאזר – תחום אנרגיה בעלות של 1800 ₪ לחודש לא כולל מע"מ.



האם קיים בנושא זה מכרז מרכזי של החשב הכללי או גורם ממשלתי מוסמך אחר? לא

סוג ההתקשרות: (סמן X במקום המתאים)

	     טובין
	  שירותים
	  ביצוע עבודה




	שם הספק:
	יפעת המרכז למידע תקשורתי בע"מ

	מספר הספק 
(ח.פ/ח.צ/ע.מ/מספר עמותה) 
	511639460

	ספק זה הנו: 
	ספק יחיד 
	ספק חוץ 

	אומדן / שווי ההתקשרות:
	[bookmark: _GoBack]39,944=1.17*12*(1045+1800)

	תקופת ההתקשרות: 
	שנתית




נימוקים כי הספק הוא ספק יחיד או כי הטובין הם טובי חוץ
(במקרה הצורך ניתן לצרף עמודים נוספים וכל מסמך רלוונטי נוסף)

נא להתייחס לסעיפים הבאים: 
1. האמצעים שבהם נערכו בדיקות לאיתור ספקים נוספים והכנת חוות דעת כולל פירוט מקורות מידע ופעולות שננקטו (לדוגמה חיפוש באינטרנט, התכתבות עם ספקים, פגישה או שיחה עם ספקים וכדומה).
2. ממצאי הבדיקה (אם ישנם ספקים נוספים בתחום ההתקשרות, יש לפרט את הסיבות לאי התאמתם לביצוע ההתקשרות עימם ואת הסיבות להיות הספק שלגביו נכתבה חוות הדעת ספק יחיד/ספק חוץ)
3. נימוקים והערות נוספות

	חברת יפעת הינה הגוף היחידי בישראל שמנטר אחר כלל אמצעי התקשורת והמדיה (עיתונות כתובה, כתבות חדשותיות משודרות ואינטרנט), על כן זהו הגוף היחיד המסוגל לבצע מחקר על התקשורת בכלל אמצעי המדיה בשימת דגש על העיתונות הכתובה ותקשורת משודרת (קרי רדיו וטלוויזיה). כיום אין אף גוף אחר היכול לספק את השירותים הללו. בנוסף, חברת יפעת פועלת תחת הסכמים עם מוציאים לאור ותשלום זכויות יוצרים על שימוש המידע, לכן אין אף גוף בישראל שביכולתו לבצע מחקר תקשורתי כמפורט בהתקשרות זו. זאת לאחר בירור עם משרדי ממשלה אחרים ואף חיפוש באינטרנט. 
ייצוין כי קיים מגוון רחב של חברות שאכן מספקות שירותי מחקר בפלטפורמות אינטרנט אחרות, כמו רשתות חברתיות, אך לאלה יצאה הוראת חשב נפרדת. 
לאור האמור לעיל, אנו מבקשים להתקשר עם חברת יפעת המרכז למידע תקשורתי בע"מ לתקופה של שנה עם אופציה להארכה בשנה נוספת.



חוות דעתי זו ניתנת מתוקף היותי הסמכות המקצועית לנושא זה.

